ร้านป้าตุ่มก๋วยเตี๋ยวแกงส้ม อยู่ที่อำเภอ บ้านฉาง จังหวัดระยอง เป็นร้านอาหารใหญ่โตอีกร้านหนึ่งที่ต้องไปลองทาน มีที่จอดรถกว้างขวาง ร้านป้าตุ่มนี้มีทั้งข้าวราดแกงหลากหลายเมนู แกงนับ 20 อย่าง ขนมจีน ของหวาน น้ำชงน้ำหวาน น้ำสมุนไพรต่างๆ ก๋วยเตี๋ยวต่างๆ ทั้งต้มยำ เย็นตาโฟ น้ำใส และแกงส้ม แถมยังมี ส้มตำไก่ทอดอีกต่างหาก แต่ที่เด่นดังมากๆ เป็นเมนูขึ้นชื่อ คือ ก๋วยเตี๋ยวแกงส้ม เลยต้องสั่งมาลอง สั่งบะหมี่แกงส้มมาลองทานดู โอเคเลยนะ แกงส้มเค้าเข้มข้นดี เครื่องเยอะ อร่อยดีนะ เป็นเมนูใหม่ที่ใช้ได้เลย ราคาคุ้มค่า 50 บาทจ้า 